Cuts Both Ways

Cuts Both Ways (בעברית: לכאן ולכאן) הוא אלבום הבכורה של הזמרת גלוריה אסטפן, אשר יצא ב-28 ביולי 1989, וגם האחרון ביחד עם להקתה Miami Sound Machine שעתה לה קולות רקע בחלק מהשירים באלבום זה. אף על פי שהאלבום חתום על שמה של אסטפן גם שמה של Miami Sound Machine מופיע על עטיפת האלבום.

בכמה מדינות דוברות ספרדית שמו של האלבום היה Doblemente Herida.

היסטוריה 
עוד לפניי שאלבום זה יצא אסטפן כבר ביססה את מעמדה כאחת הזמרות הלטיניות המצליחות ביותר בעולם כאשר הייתה הסולנית של להקת Miami Sound Machine. אך בשנת 1988 אסטפן הרגישה צורך לצאת לקריית סולו, אם כי הלהקה המשיכה ללוות אותה באלבום זה ובסיבוב ההופעות הנלווה לו כזמרי הליווי שלה (בעלה אמיליו אסטפן שהיה חלק מההרכב המשיך ללוות אותה גם לאחר מכן).

מבחינה מוזיקלית האלבום מכיל מוזיקה לטינית, דאנס ובלדות. האלבום זכה להצלחה רבה בעולם כאשר מכר 7 מיליון עותקים. בארצות הברית זכה להצלחה גדולה במיוחד כאשר מכר 3 מיליון עותקים ובכך היה זכאי למעמד פלטינה משולשת. בנוסף האלבום הגיע למעמד פלטינה משולשת גם בבריטניה ואוסטרליה.

הסינגל הראשון שיצא מהאלבום היה השיר "Don't Wanna Lose You" אשר היה ללהיט והפך לאחד מהשירים המצליחים בקריירה של אסטפן. בין היתר השיר הגיע למקום הראשון בארצות הברית וזיכה אותה למעמד זהב במדינה. בנוסף הוא הגיע לעשירייה הפותחת בבריטניה, אירלנד והולנד. הסינגל השני מהאלבום היה השיר "Get on Your Feet" אשר יצא כסינגל בארצות הברית, בריטניה ויפן. בארצות הברית זכה להצלחה כאשר הגיע למקום ה-11. גם ביפן זכה להצלחה כאשר הגיע למקום ה-10 אך בבריטניה זכה להצלחה פחותה כאשר הגיע למקום ה-23. "Here We Are" היה לסינגל השלישי מהאלבום וזכה להצלחה בארצות הברית גם הוא כאשר נכנס למקום ה-6. במדינה ולימים גם נהיה לאחד משירי החותמת של אסטפן. הסינגל הרביעי מהאלבום היה השיר "Oye Mi Canto (Hear My Voice)", אשר יצא כסינגל בארצות הברית, אירופה ובריטניה אך זכה להצלחה פחותה מיתר השירים כאשר הגיע למקום ה-48 בלבד בארצות הברית. הסינגל האחרון מהאלבום היה שיר הנושא אך גם הוא לא זכה להצלחה גדולה כאשר הגיע למקום ה-44 בלבד בארצות הברית.

הזמר ג'ון סקאדה עשה קולות רקע לחלק מהשירים באלבום ועד עם אסטפן גם על אלבומה הבא.

רשימת רצועות

קישורים חיצוניים

הערות שוליים 

אלבומי בכורה מ-1989
אלבומי גלוריה אסטפן
אלבומים באנגלית
אלבומים בספרדית
אלבומים שהופקו על ידי אמיליו אסטפן
אלבומים שהגיעו למקום הראשון במצעד האלבומים האוסטרלי
אלבומים שהגיעו למקום הראשון במצעד האלבומים הבריטי
אלבומים שהגיעו למקום הראשון בניו זילנד
אלבומי פלטינה כפולה ומעלה בארצות הברית
אלבומי חברת אפיק רקורדס